**KULTURDOARJAGIID OHCANSKOVI RÁVVAGAT 2019**

**LÁVLUN JA MUSIHKKASEARVVIT**

Devdojuvvon ohcanskovi lassin galget čuovvovaš áššebáhpárat čuovvut ohcamuša:

- jahkedieđáhus 2018

- dárkkistuvvon rehketdoallu 2018

- bušeahtta 2019

**Juos jahkedieđáhus dahje rehketdoallu váilu, de ohcamuš ii gieđahallojuvvo.**

Gáit čuoggáide sáhtat geavahit sierra árkka juos leačča menddo uhcán sadji skovis. Muitte merket

árkii man čuoggáid dat guoská.

**1.0 OHCCI / SEARVVI DIEĐUT**

1.1, 1.2 ja 1.3: Eai leat kommenttat.

1.4 Gait miellahtut rehkenastojuvvot mielde. Almmut maid man gallis leat vuollil 19 jagi.

1.5 Miellahttomávssu sturrodat dan/daid ortnega/ortnegiid mielde mii/mat searvvis lea/leat.

**2.0 DOAIMMAT JA GOLUT**

2.1 Dán čuoggás galgá logahallat gait doaimmaid mat ohcis/searvvis leat. Juohke doaimma golut olles jagis galget merkejuvvot skovvái. Logut váldojuvvojit maŋimuš jagi rehketdoalus. Dát guoská doaibmagoluid; investerengolut merkejuvvojit čuoggái 3.0.

Almmut man gallis leat vuollil 19 jagi, ja badjel 19 jagi iešguđet doaimma bokte.

2.2 Dás almmuhuvvojit lágideamit, doaimmat ja kurssat mat sturrodaga dahje sisdoalu dáfus leat searvvi dábálaš doaimmaid olggobealde. Almmut maiddái vuoittu dahje vuolláibáhcaga iešguđet doaimmas.

2.3 Juos searvi lea oassálastán iežá lágideaddjiid doaluide, almmuhuvvojit dat dás. Almmut maid dagahedjego oassálastimat searvái goluid ja/dahje oažžuibehtetgo dii buhtadusa/bálkká oassálastima ovddas.

2.4 Dása merkejuvvojit dakkár áššit main sáhttá leat mearkkašupmi kulturdoarjagiid juohkkimis. Omd. dáhpáhusat mat leat dagahan searvái badjelmearálaš goluid maŋimuš jagi áigge. Geahča maiddái "juohkinčoavdaga" man vuođul doarjagat juhkkojuvvojit ohcciid gaskka.

**3.0 INVESTEREMAT**

Dás almmuhuvvojit searvvi maŋimuš jagi investeremat. Logut váldojuvvojit rehketdoalus.

**4.0. MAID REHKETDOALLU VUOSIHA:**

4.1. Merke dása gait goluid din maŋimuš jagi dárkkistuvvon rehkedoalus.

4.2. Merke dása gait sisaboađuid din maŋimuš jagi dárkkistuvvon rehkedoalus.

4.3. Merke dása searvvi rehkedoallobohtosa (čuokkis 4.2 miinus čuokkis 4.1) maŋimuš jagi dárkkistuvvon rehkedoalus.

4.4. Almmut supmi maid dii lehpet ožžon sisaboahtán miellahttomávssuid bokte maŋimuš jagis.

4.5. Dása merkejuvvojit doarjagat maid lehpet maŋimuš jagi áigge ožžon Gáivuona suohkanis (earret kulturdoarjaga). Almmut doarjaga sturrodaga ja masa doarjja lea juolluduvvon.

4.6. Juos du mielas rehkedoalu logut eai atte rivttes gova doaimmaid ruđalaš bealis, sáhtát kommenteret dahje čilget dása.

*Loahpas merkes vel ruossain daid čuvvosiid mat sáddejuvvojit ohcamuša mielde.*